નવેમ્બર 2018માં વેસ્ટ ઇન્ડીઝમાં યોજાયેલી વિમેન્સ ટી-20 વર્લ્ડ કપની સેમિફાઇનલ અને 21મી ફેબ્રુઆરી 2020ના દિવસે રમાનારી ભારત અને ઑસ્ટ્રેલિયા વચ્ચેની વર્તમાન વર્લ્ડ કપની પ્રારંભિક મૅચ વચ્ચે દોઢેક વર્ષ વીતી ગયા છે, પરંતુ ટીમમાં ઘણો ફરક પડી ગયો છે. 

એ વખતે ઇંગ્લૅન્ડ સામે સેમિફાઇનલ રમતા અગાઉ સુકાની હરમનપ્રિત કૌર વિવાદમાં સપડાયાં હતાં. 

ભારતે મૅચની પૂર્વસંધ્યાએ ટીમનાં સૌથી અનુભવી ખેલાડી મિતાલી રાજને પડતાં મૂકયાં હતાં અને કોચ રમેશ પવાર તથા કૅપ્ટન હરમનપ્રિત વિવાદમાં આવી ગયાં હતાં. 

એ વખતે ભારતે આઠ વિકેટે મૅચ ગુમાવી તેના કરતાં પણ વધારે નુકસાન ટીમની પ્રતિષ્ઠાને પહોંચ્યું હતું પણ હવે સ્થિતિ બદલાઈ ગઈ છે. 

મિતાલી રાજ અને ઝુલન ગોસ્વામીની ખોટ

મિતાલી રાજ અને ઝુલન ગોસ્વામી

બે દિવસ અગાઉ હરમનપ્રિત કૌરે સિડનીમાં પત્રકારો સાથે આ વર્લ્ડ કપ વિશે વાત કરી, તેમાં મિતાલી રાજ અને ઝુલન ગોસ્વામીની ટીમને ખોટ પડી રહી છે તેવું નિવેદન આપ્યું હતું.

વાત સાચી છે, કેમ કે વર્લ્ડ કપ જેવી મેગા ઇવેન્ટમાં મિતાલી રાજની હાજરી પણ ટીમનો ઉત્સાહ વધારવા માટે પર્યાપ્ત હોય છે તો ઝડપી બૉલર ઝુલન ગોસ્વામી લગભગ દરેક મૅચમાં ભારતને મજબૂત... બીજા 4000 અક્ષરો માટે લેખ ચાલુ રાખો:
શરૂઆત અપાવવાની કાબેલિયત ધરાવે છે. 

જોકે આ બંને ખેલાડી નિવૃત્ત થઈ ગયાં છે ત્યારે તેમના વિશે વધુ ચર્ચા કરવા કરતાં વર્તમાન ટીમની ક્ષમતા પર ફોક્સ કરવાની જરૂર છે.

હરમનપ્રિત કૌરે આ વર્લ્ડ કપ જીતવા માટે અન્ય બે-ત્રણ ટીમ સાથે ભારત સક્ષમ છે તેવો દાવો કરી દીધો છે. 

હરમન હજી આઈસીસી વિમેન્સ વર્લ્ડ કપની સેમિફાઇનલમાં થયેલા એ પરાજયને પણ ભૂલ્યાં નથી અને તેનો બદલો લઈને આ વખતે વર્લ્ડ કપ જીતવા માગે છે. 

ખરેખર તો તેમની આ સ્પિરિટ જ ઘણું બધું કહી જાય છે.

રમતમાં આવી સ્પિરિટ હોવી જરૂરી છે અને તો જ ટીમ આગળ ધપી શકે છે, સફળતા હાંસલ કરી શકે છે. 

ભારતની રણનીતિ 

દોઢ વર્ષ અગાઉની ભારતીય ટીમ અને અત્યારની ટીમમાં એકાદ બે ખેલાડીને બાદ કરતાં ખાસ ફરક નથી, પરંતુ સૌથી મોટું પરિવર્તન ટીમના વલણમાં આવ્યું છે. 

કોચ ડબ્લ્યુ. વી. રમણે ટીમમાં ઘણા ફેરફાર કર્યા છે. ઉપરાંત શેફાલી વર્મા જેવાં યુવા અને પ્રતિભાશાળી ખેલાડીના આગમનથી ટુર્નામેન્ટમાં ભારતની સફળતાની શક્યતા ઘણી વધી ગઈ છે.

ઑસ્ટ્રેલિયામાં વર્લ્ડ કપ માટે રમવા જતાં અગાઉ હરમનપ્રિતે દબાણ હેઠળ શાંતચિત્તે રમવાની બાબત પર ભાર મૂક્યો હતો. 

તેમણે ટીમના ખેલાડીઓના પ્રદર્શનની ચિંતા કર્યા વિના આ જ બાબત પર ભાર મૂક્યો તેની પાછળનું કારણ એ હતું કે ભારત છેલ્લી બે મેગા ઇવેન્ટમાં નજીક આવીને ઘણું દૂર જતું રહ્યું હતું. 

વેસ્ટ ઇન્ડીઝમાં તે સેમિફાઇનલમાં અટકી ગયું હતું, તો વન ડે વર્લ્ડ કપમાં તો ફાઇનલ જીતવાને આરે આવી ગયા બાદ છેલ્લી ઘડીએ ફાઇનલ ગુમાવી હતી અને રનર્સ-અપ રહેવું પડ્યું હતું. 

આ બંને મૅચમાં ભારતીય ખેલાડીઓ દબાણને વશ થઈ ગયાં હતાં, જે હવે નહીં બને તેવી ખાતરી હરમનપ્રિતે ઉચ્ચારી હતી. 

તેમણે જણાવ્યું હતું કે "અમે મોટી ટુર્નામેન્ટમાં રમવા જઈએ છીએ તેમ વિચારવાને બદલે અમે માત્ર અમારી સ્કીલ પર જ ધ્યાન આપી રહ્યાં છીએ."

"અમારા માટે અમારું કૌશલ્ય મહત્ત્વનું છે અને તેમાં કામયાબ થઈશું તો અમે સારું પરિણામ લાવી શકીશું."

એવું પણ નથી કે ભારતને અત્યારે હોટ ફેવરિટ ગણી શકાય, પરંતુ ટીમ જે રીતે ફૉર્મમાં રમી રહી છે અને અન્ય ટીમો જે દેખાવ કરી રહી છે તે જોતાં ઇંગ્લૅન્ડ અને ઑસ્ટ્રેલિયા પછી ત્રીજા ક્રમે ભારતને જ મૂકી શકાય તેમ છે. 

2018ના ટી-20 વર્લ્ડ કપ બાદ ભારતનું એકચક્રી શાસન પણ રહ્યું નથી, પરંતુ દિવસેદિવસે તેના દેખાવમાં ગજબનો સુધારો થતો રહ્યો છે. 

વર્લ્ડ કપ બાદ ન્યૂઝીલૅન્ડ અને ઇંગ્લૅન્ડ સામે ભારતનો પરાજય થયો પરંતુ વેસ્ટ ઇન્ડીઝ...